**NOTĂ INFORMATIVĂ**

**la proiectul hotărîrii Guvernului pentru modificarea și completarea**

**Hotărîrii Guvernului nr. 834 din 7 iulie 2008**

Proiectul hotărîrii Guvernului pentru completarea Hotărîrii Guvernului nr.834 din 7 iulie 2008 este elaborat de către Ministerul Afacerilor Interne în temeiul prevederilor art.2 din Legea nr.273-XIII din 9 noiembrie 1994 privind actele de identitate din sistemul naţional de paşapoarte, pct.1 din Hotărîrea Guvernului nr.53 din 17.01.2013 cu privire la aprobarea modelelor și punerea în aplicare a actelor de identitate de tip nou, pct.1.3.1. din Anexa nr. 2 a Hotărîrii Guvernului nr.526 din 3 iulie 2014 pentru aprobarea Acordului de finanţare dintre Guvernul Republicii Moldova şi Uniunea Europeană privind suportul în implementarea Planului de acţiuni privind liberalizarea regimului de vize, semnat la 12 iunie 2014, precum și în temeiul Acordului dintre Guvernul Republicii Moldova și Cabinetul de Miniștri al Ucrainei cu privire la organizarea schimbului de informații privind persoanele și mijloacele de transport cu care persoanele traversează frontiera de stat moldo-ucraineană, semnnat la Chișinău la 4 noiembrie 2015.

La fel, proiectul este elaborat în vederea executării prevederilor art.24, alin.(2), lit. a), din Legea nr. 133 din 8 iulie 2011 cu privire la protecţia datelor cu caracter personal.

Astfel, conform prevederilor art. 24, alin.(2), lit. a), din Legea nominalizată, sînt supuse verificării prealabile categoriile de operaţiuni de prelucrare a datelor cu caracter personal care fac obiectul transmiterii transfrontaliere, precum şi categoriile de operaţiuni de prelucrare a datelor cu caracter personal care prezintă riscuri speciale pentru drepturile şi libertăţile persoanelor, operaţiunile de prelucrare a categoriilor speciale de date cu caracter personal, de asemenea a datelor genetice, biometrice şi a celor care permit localizarea geografică a persoanelor, inclusiv în scop de cercetare ştiinţifică.

Proiectul oferă posibilitatea Poliției de Frontieră a Ministerului Afacerilor Interne să verifice și să stabilească identitatea persoanei fizice utilizînd mijloace de identificare biometrică (facială și/sau prin amprente digitale).

Reieșind din prevederile articolului 6 din Acordul dintre Guvernul Republicii Moldova și Cabinetul de Miniștri al Ucrainei cu privire la organizarea schimbului de informații privind persoanele și mijloacele de transport cu care persoanele traversează frontiera de stat moldo-ucraineană, semnnat la 4 noiembrie 2015, proiectul stabilește posibilitatea accesării pe lîngă sursele suplimentare de informații (Ministerul Tehnologiei Informației și Comunicațiilor, Ministerul Afacerilor Externe şi Integrării Europene, organele de drept și Ministerul Justiţiei) și sursele autorităților statelor vecine competente în managementul frontierei de stat de către persoane fizice și mijloace de transport.

În scopul asigurării transparenţei în procesul decizional, proiectul este plasat pe pagina oficială a Ministerului Afacerilor Interne în reţeaua Internet, la rubrica „Transparenţa” directoriul Consultări publice /Organizarea consultărilor publice.

Ţinem să menţionăm, că implementarea proiectului se va efectua în limitele mijloacelor financiare stabilite în bugetul de stat şi nu va necesita cheltuieli financiare suplimentare.

**Ministru Alexandru JIZDAN**